70 
Formaal, end netop det at finde Hydroider 1 ). Og ved Nordkysten 
af Landet er der hidtil kun ble ven samlet et ganske ringe Mate¬ 
riale. Jeg tror derfor, at der ved fortsatte Indsamlinger vil endnu 
findes mange for Faunaen nye Arter. 
Samtidig med at Arternes Antal er blevet betydelig forøget, 
har det samme været Tilfældet med Findestederne for de tidligere 
kendte Arter, hvorved deres Udbredningsforhold er blevet bedre 
belyste. Dette gælder hovedsagelig de calyptoblaste Arter, især 
dem, som lever paa dybere Vand, hvorimod der ikke er fremkommet 
meget nyt til Oplysning om de gymnoblaste Hydroiders Udbred¬ 
ningsforhold, da disse er meget sparsomt repræsenterede i det 
nyere Materiale. 
Naar der nu i det følgende vil blive opført 91 Hydroider til¬ 
hørende den islandske Fauna, maa jeg dertil føje den Bemærkning, 
at jeg ingenlunde anser dette Tal for absolut rigtigt. Grunden 
dertil er for det første den, at jeg muligvis har gjort mig skyldig 
i Fejlbestemmelser, især naar det Materiale, jeg har arbejdet med, 
har været tarveligt (daarligt konserverede eller ufuldstændige Eksem¬ 
plarer), og jeg har manglet saavel godt Sammenligningsmateriale 
som den nødvendige Literatur. Dog tror jeg ikke, at Arternes 
Antal af denne Grund vil forandres meget. For det andet er 
Grunden den, at Arterne inden for mange af Hydroidernes Slægter 
som bekendt varierer i en betydelig eller endog meget høj Grad, 
saa at det ofte vil blive en Skønssag, hvorvidt et Eksemplar skal 
regnes til den ene eller den anden Art, selv om man har et rigeligt 
og godt Materiale til sin Baadighed; men naar det modsatte er 
Tilfældet, bliver Bestemmelsen vanskelig eller umulig. 
Denne Variation hos flere Hydroid-Arter har man jo længe 
været fortrolig med, og jeg behøver, hvad det angaar, kun at hen¬ 
vise til, hvad Broch anfører i 1. Afsnit af sit nyeste Arbejde 
over Hydroiderne [12]. Flere Forfattere har paavist og omtalt 
a ) Saaledes blev den største Hydroid-Fangst, jeg var med til paa «Thor», 
gjort (ved Vestmannøerne), da der blev fisket med Yngeltrawl efter 
Fiskeyngel i Bunden. 
